Diari Oficial de la Generalitat Valenciana


Sumari del DOGV 9518, del 24-01-2023 (2023/350)

RESOLUCIÓ de 9 de gener de 2023, de la Direcció General del Sector Públic i Patrimoni, per la qual es resol el procediment i s'arxiva l'expedient per a la declaració d'herència intestada de Daniel Alepuz Marco a favor de la Generalitat.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9518

Data del DOGV
:   24-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/350


Data del document
:   09-01-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 9 de gener de 2023, de la Direcció General del Sector Públic i Patrimoni, per la qual es resol el procediment i s'arxiva l'expedient per a la declaració d'herència intestada de Daniel Alepuz Marco a favor de la Generalitat. [2023/350]  
Núm. d'expedient: ABI 542/2018.  
Causant: Daniel Alepuz Marco.  
DNI: \*\*\*\*745\*\*.  
Lloc i data de la defunció: Sagunt (València), 12 de desembre de 2015.  
Últim domicili: Sagunt (València).  
  
Antecedents de fet  
La Conselleria d'Hisenda i Model Econòmic va tindre coneixement per l'Institut Valencià d'Administració Tributària, de la defunció de Daniel Alepuz Marco el 12 de desembre de 2015, sense haver atorgat testament.  
Amb data 26 d'octubre de 2018, el director general del Sector Públic, Model Econòmic i Patrimoni, va dictar una resolució per la qual s'ordenava l'inici del procediment d'investigació prèvia a l'adopció de l'acord d'incoació per a la declaració d'hereus abintestat previst en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
De les actuacions dutes a terme per aquesta direcció general es va constatar que el causant va estar empadronat a l'Ajuntament de Sagunt.  
  
No constant, en principi, l'existència de persones amb dret a heretar, amb data 7 de novembre de 2018, va dictar el director general del Sector Públic, Model Econòmic i Patrimoni, una resolució de terminació d'investigació prèvia i incoació de l'expedient de declaració administrativa d'hereus abintestat del causant a dalt referenciat, publicada en el Diari Oficial de la Generalitat Valenciana el 26 de desembre de 2018 i exposada en el tauler d'edictes de l'Ajuntament de Sagunt del 23 de novembre al 14 de desembre de 2018.  
  
Investigat el cabal relicte, no s'han localitzat béns de l'herència.  
  
  
Fonaments de dret  
A l'empara del que s'estableix en el Codi civil, art. 71 de l'Estatut d'Autonomia de la Comunitat Valenciana, en l'art. 43.4 de la Llei 14/2003, de 10 d'abril, de patrimoni de la Generalitat Valenciana, disposició transitòria única i article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i segons el que s'estableix en els art. 20 i següents de la Llei 33/2003, de 3 de novembre, de patrimoni de les administracions públiques, en la seua redacció donada per la Llei 15/2015, de 2 de juliol, de jurisdicció voluntària, així com en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic i basant-me en el que es disposa en l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Procedir a l'arxivament de l'expedient administratiu, sobre la base del que es disposa en l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, al no haver-se localitzat béns de l'herència, no sent necessari informe previ de l'Advocacia General de la Generalitat, d'acord amb informe d'aquesta, de data 26 de febrer de 2017, al projecte de Decret del Consell pel qual es regula el procediment per a la tramitació d'expedients d'herències intestades a favor de la Generalitat.  
  
Segon  
Publicar aquesta resolució en el Diari Oficial de la Generalitat Valenciana i en la web de la Conselleria d'Hisenda i Model Econòmic.  
  
Tercer  
Contra la present resolució, que no és definitiva en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar recurs d'alçada davant la Secretaria Autonòmica de Model Econòmic i Finançament, en el termini d'un mes a comptar des de l'endemà de la recepció d'aquesta notificació.  
Transcorreguts tres mesos des de l'endemà de la interposició del recurs d'alçada sense que aquest haja sigut resolt, podrà entendre's desestimat i es podrà interposar recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana en el termini de sis mesos. El termini serà de dos mesos si la resolució és expressa.  
Tot això sense perjudici que puga exercitar-se qualsevol altre recurs o acció que s'estime procedent.  
  
València, 9 de gener de 2023.- La directora general del Sector Públic i Patrimoni: Isabel Castelló García.